Die blog het my baie gehelp dankie. Ek moes vandag my lisensie wat ses maande gelede reeds verval het in Somerset-Wes hernu. Ek het in koue angssweet uitgeslaan want ek was bang ek moet dalk van voor af ‘n bestuurstoets aflê omdat my lisensie reeds verval het. Terwyl ek in die ry wag kom ek toe op die blog af. Die raad was in die kol en ek is in minder as twee ure gehelp en die diens was flink en vriendelik. Die koste was R140 vir die lisensie en R45 vir die tydelike lisensie. Ek het nou die dag my oë laat toets vir ‘n nuwe bril en toe sommer die oogkundige gevra vir ‘n sertifikaat. Ek het dit saam met my ander dokumente saamgeneem en dit was toe nie nodig dat hulle weer my oë toets nie.
My raad is dit: As jou lisensie verval het moenie soos ek uitstel om ‘n tydelike lisensie te kry nie. Ek was gelukkig maar indien jy in ‘n ongeluk kom of by ‘n padblokkade gestop word en jou lisensie het verval kan jy groot moelikheid hê. Die tydelike lisensie word dadelik uitgereik en die wagtyd vir die nuwe een is ongeveer vier weke. Moenie vergeet om bewys van jou adres saam te neem naas die ander dokumente nie. Heelwat mense moes omdraai omdat hulle dit nie gehad het nie.